અમારા સહયોગી TOIની ટીમે મંડીદીપ વિસ્તારની મુલાકાત લીધી ત્યારે આદેશના સંબંધીઓ અને દોસ્તો માટે એ વાત મુશ્કેલ હતી કે તેઓ એક ખતરનાક હત્યારા સાથે રહેતા હતા. એક પાડોશીએ જણાવ્યું કે, “તે શાંત પ્રકૃતિનો વ્યક્તિ હતો. કોઈને પણ વિશ્વાસ નથી થતો કે તેણે આટલી બધી હત્યા કરી છે.” ભોપાલના DIG ધર્મેન્દ્ર ચૌધરીએ કહ્યું કે, “48 વર્ષીય હત્યારો આદેશ પોતાના મિલનસાર સ્વભાવનો ઉપયોગ ટ્રક ડ્રાઈવરને શિકાર બનાવવા માટે કરતો. તેના બીજા સાથીઓ લૂંટ કરતા અને તે એક લાંબા દોરડાથી ડ્રાઈવરોનું ગળું દબાવી દેતો. ક્યારેક હત્યા માટે ઝેરનો ઉપયોગ પણ કરતો હતો.”